Feriecentret i Skallerup Klit får nyt navn. Årsagen til det 60 år gamle navn skrottes er ikke udelukkende smarte markedsføringsfolks internationale tilsnit.

Klit er for frækt til internettet og derfor må det ud af feriecentrets navn. Det er særligt når udenlandske gæster modtager e-mails fra centret problemet opstår, da ordet ikke bare betyder "en bakke af sand, dannet af vindens bevægelser". Klit er nemlig slang for klitoris, og derfor havner e-mails fra centret direkte i den store skraldespand hos modtagerne. For eksempel havnede hele VisitDenmarks nyhedsmail direkte i de engelske modtageres firewall eller spamfilter, fordi der var en artikel om Skallerup Klit. Derfor tager freiecentret i Skallerup nu konsekvensen og moderniserer samtidig navn og logo. Fremover bliver navnet Skallerup Seaside Resort.